section_heading: Radnja
paragraph_text: Radnja serije uglavnom se vrti oko predsjednika Vlade Republike Hrvatske dr. Slavka Patljaka (Željko Konigsknecht), državnog tajnika Marka Crnogaće (Tarik Filipović), srbijanskog predsjednika Svetozar Panajotovića (Nikola Kojo) te predsjedavajućeg predsjedništva BiH, Envera Hadžibajrića (Emir Hadžihafizbegović). Tu su još službeni vozač Marka Crnogaće Marinko (Vedran Mlikota), zamjenica ministrice europskih integracija Mirjana Gruber-Cicvarić (Lana Barić), ministar prometa, pomorstva i veza Pravomil Karković (Ozren Grabarić), premijerova tajnica Zrinka Francetić (Mia Biondić), politički novinar Branimir Hrušt (Ranko Zidarić) i drugi.